
ŠILUTĖS RAJONO SAVIVALDYBĖS
TARYBA
SPRENDIMAS
DĖL UŽDAROSIOS AKCINĖS BENDROVĖS „ŠILUTĖS VANDENYS“ ĮSTATINIO KAPITALO DIDINIMO


2026 m.                    d. Nr. T1-
Šilutė


Vadovaudamasi Lietuvos Respublikos vietos savivaldos įstatymo  6 straipsnio 30 punktu, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 21 straipsnio 1 dalies 2 punktu, 3 dalies 5, 6 ir 7 punktais, Lietuvos Respublikos akcinių bendrovių įstatymo 20 straipsnio 1 dalies 18 punktu, 49 ir 50 straipsniais, Lietuvos Respublikos Vyriausybės 2007 m. liepos  4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo kriterijų ir sprendimų priėmimo tvarkos aprašo patvirtinimo“ patvirtintu Sprendimo investuoti valstybės ir savivaldybių turtą priėmimo kriterijų ir sprendimų priėmimo tvarkos aprašu, Šilutės rajono savivaldybės taryba  n u s p r e n d ž i a:
1. Perduoti Šilutės rajono savivaldybei nuosavybės teise priklausantį finansinį turtą (pinigus) – 40 022,72 (keturiasdešimt tūkstančių dvidešimt du eurai 72 ct) – kaip papildomą Šilutės rajono savivaldybės įnašą uždarajai akcinei bendrovei „Šilutės vandenys“ (juridinio asmens kodas 177059215, buveinės adresas – Ramučių g. 31, Šilutė, LT-99149) įstatiniam kapitalui didinti iš Šilutės rajono savivaldybės administracijai patvirtintų 2026 metų biudžeto asignavimų (Investicijų pritraukimo ir verslo vystymo programos).
2. Padidinti  uždarosios akcinės bendrovės „Šilutės vandenys“ įstatinį kapitalą 40 022,72 (keturiasdešimt tūkstančių dvidešimt du eurai 72 ct) papildomu piniginiu įnašu, išleidžiant 1 382 nematerialias paprastąsias vardines akcijas, kurių kiekviena – 28,96 Eur (dvidešimt aštuoni eurai 96 ct)  nominaliosios vertės, o bendra nominalioji vertė – 40 022,72 (keturiasdešimt tūkstančių dvidešimt du eurai 72 ct). Akcijų emisijos kaina lygi nominaliajai vertei. Visas naujai išleistas akcijas įsigyja Šilutės rajono savivaldybė.
3. Įgalioti Šilutės rajono savivaldybės merą pasirašyti paprastųjų vardinių akcijų pasirašymo sutartį ir kitus dokumentus, reikalingus šiam sprendimui įgyvendinti.
4. Paskelbti šį sprendimą Teisės aktų registro informacinėje sistemoje ir Šilutės rajono savivaldybės interneto svetainėje www.silute.lt.

